Robert Conquest
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Robert Conquest var en britisk forfatter. Han har utgitt diktsamlingene Poems (1955) og Between Mars and Venus (1962), og redigerte antologien New Lines (1956), som blant annet introduserte Phillip Arthur Larkin, Neil Miller Gunn og Elizabeth Jennings. Han har også skrevet romaner og science fiction, utgitt en samling dikt fra østblokklandene, og i 1961 en bok om Boris Pasternaks skjebne.
Conquest er for øvrig mest kjent for sine bøker om stalinismen og om sovjetmyndighetenes utryddelse av hele folkegrupper, for eksempel Den store terror (Originaltittel: The Great Terror, 1968. Norsk oversettelse, 1969). The Great Terror Reassessed (1990) er en ajourføring i lys av ny dokumentasjon. Andre bøker om samme emnekompleks er The Nation Killers (1971) og Stalin Then and Now (1991). Reflections On a Ravaged Century kom i 1999. Les mer i Store norske leksikon Storbritannias litteratur